钦定古今图书集成/理学汇编/学行典/第274卷 > 《敕处士吴与弼》英宗
## 钦定古今图书集成/理学汇编/学行典/第274卷 > 《敕处士吴与弼》英宗

尔与弼潜心经史，博洽古今，蕴经国之远猷，抱致君
之弘“略。顾乃嘉遁丘园，不求闻达。朕怀高谊，思访嘉
言，渴望来仪，以资启沃。夫古之君子，隐居以求其志，
行义以达其道，而独善自安，岂其本心。谅尔于行藏
之宜，处之审矣。特遣行人曹隆，往诣所居，征尔赴阙仍赐礼币，以表至怀。尔其惠然就道，以副朕翘待之”
意。